Sort Europek

Onan a seytek ehen a sort e'n bes ew an **sort europek** po *European hedgehog* en Sowsnek. Y hanow en Kembrek ew *draenog* hag a wra mencyon a'y dhreyn. Ma dhe bub sort a-dro dhe 5,000 - 8,000 a dhreyn war y geyn. Ehen gebmyn ew gen gwandrans efan dhort Spayn dhe Russi. Meur-gerys ew drefen y vos kebmyn en lowarthow, ha'y us a dhebri ballow lowarth. Sad ew y boblans e'n brassa radn a Europa marnas Breten Veur, lebmath uji ow lehe.

## Deskrifans
Y hes ew a-dro dhe 160mm avel flogh ha 250mm avel kowldevesik. Ma y boos ow tevi a 120g pan vo genys dhe 1,100g avel kowldevesik. An sort europek ew an ehen voyha a sort e'n bes. Terweythyow e hwer sortes melyn aga dreyn (). Pur danow ew an re ma, a-der Enys Alderney (onan a Enysow an Chanel) ha North Ronaldsay, onan a Enysow Ergh (Orkneys).

## Omdhegyans
Eneval nos ew an sort dre vras, ha pan vo ow kerdhes, ev a hock en venowgh rag frikhwytha an ayr. Herwydh usadow, ma anjei ow koska dres an gwav. Olldhebrus enjei, bes an brassa radn a'ga diet ew hwesker. Y voos moyha-gerys ew hwiles, [moryon], [Gwenenen|gwenyn, goghi, gorlost, [tykkiow Duw] ha godhanes, bes anjei a ell debri hwiles du, kulyeges reden, melhwes, oyow, kwilkydnyow ha karyn, keffrys ha has, know ha [Frothen|frutys.

Terweythyow anjei a anoyntya aga dreyn gen trew. Nag ew godhvedhys poran prag hwra anjei hebma, bes possybyl ew y vos radn a omdhegyans difres po rag tedna kespar.

An seson maga a dhalleth woja gwavkoska, gen dinythi ow hwarvos tredh mis Me ha mis Gorefan, dell ew usys. Hes degyans ew 31-35 dedh. Teylu a bajar flogh ew kebmyn. Dall ew an flehes pan vons genys. Tednys enjei dhort an vrodn pan enjei peder dhe hwegh seythen. Gwaytyans bownans kresek ew teyr bledhen, bes anjei a ell bewa bys dhe deg bloodh. An skila voyha kebmyn a vernans ew fowt boos, dell ew usys a-dhistowgh woja gwavkoska. Anjei a ell gwitha aga honan rag gul aga honan avel pel, bes lewern ha broghes a dheber nebes anodhans. En brastir Europa, eroulys hag owreres ew peryl moyha sortes.

## Gwandrans ha bewva
Endemik ew an sort europek e'n brassa radn a Europa dhort Enesow Bretdnnek ha gorenys Spayn dhe Russi europek ha'n brassa radn a enesow krestiryel. Komendys vons dhe Vordir Nowydh, ha pla enjei ena rag ydhyn ha hwesker teythyek. Kevys enjei en lies ehen a vewva, ow komprehendya gwydhegi, gwelstiryow, tir aradow ha lowarthow.

## Difresyans
Sad ew poblansow sortes en telleryow may hwrello tus godhevel sortes en aga lowarthow. En Breten Veur, ma an sort war rol a enevales uji othem dhe anjei a dhifresyans ha gwithans drefen chanj en aga bewvaow ha ladhansow war an vor'. Dismygriv ew bos ena le ages milvil a sortes en Breten Veur a-lebmyn.

## Mirva

European Hedgehog skeleton retusche.jpg|skeusennik|Korf eskern sort europek 
Erinaceus europaeus 04 MWNH 896.jpg|skeusennik|Krogen pedn sort europek
Milton blonde hedgehog.jpg|skeusennik|Sort melyn y dhreyn
European Hedgehog Self-Anointing.webm|skeusennik|Sort europek owth anoyntya y honan
Erinaceus europaeus in Altai krai 02.JPG|skeusennik|Sort europek ow tebri pysk
Hedgehog20.JPG|skeusennik|Sort europek ow tebri frutys kodhys
European hedgehog 23 Oct 2020 60 fps.webm|skeusennik|Sort europek ow hwilas en ke
Baby Erinaceus europaeus (1).jpg|skeusennik|Sort nowydh y dhinythi
Erinaceus europaeus in Avesta 02.jpg|skeusennik|Sort benow gen flogh
Egagrópila de búho real tras comerse un erizo.JPG|skeusennik|Pellednik kawghys gen oula, gen blew ha dreyn sort
Hedgehog in its nest in Tuntorp.jpg|skeusennik|Sort en y nyth en-dadn prysken e'n kynnyav en Sweden